Иван Бунин
Небето звездно само
свод безмерен…

Превод от руски: Кирил Кадийски, 2003

chitanka.info

Небето звездно само — свод безмерен;

                и кръглата луна

се взира цяла нощ в отвора черен

                на щръкнала стена.

И вятър свеж се носи из простора —

                сарматска дива степ;

и шум среднощен, сякаш — бор до бора —

                се гъне лес край теб:

това е понтът, гробове той рие

                и с лунни светлини

косите на удавниците мие

                сред своите вълни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.